
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός του τμήματος νέας χάραξης που προβλέπεται με τη 
μελέτη «Ανισόπεδη διάβαση της οδού Δράμας - Αμφίπολης υπε- 


ράνω σιδηροδρομικής γραμμής Θεσ/νίκης - Αλεξανδρούπολης 
και εκατέρωθεν προσβάσεις» (αρ. απόφασης εγκρίσεως 798/12. 
3.87 της τ. 14ης ΠΥΔΕ) σαν βελτίωση της επαρχικής οδού 

Δράμας - Κουδουνίων - Μαυρολεύκης - όρια Ν. Δράμας. 1 

Καθορισμός ορίων, όρων, και περιορισμών δόμησης του οικισμού 

Μέσα Βαθύ Δήμου Αστυπάλαιας και κατηγορία αυτού. 2 

Αλλαγή χρήσης τεμαχίων αγροκτήματος Εκκλησιοχωρίου Ν. Πέλλας. 3 

Αναγνώριση παρόδου οδού Αρκαδίου, στην Πρέβεζα ως προυφιστα- 

μένης του 1923 και διατήρηση αυτής. 4 

Άρση αναδασώσεως εκτάσεως Ν. Ρεθύμνης. 5 

Άρση ασυμφωνίας μεταξύ εγκεκριμένου σχεδίου και του επί του 
εδάφους εφαρμοσθέντος στο Ο.Τ. 45 της πόλεως Κομοτηνής. 6 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΥ 1381 (1) 

Καθορισμός του τμήματος νέας χάραξης που προβλέπεται με τη μελέτη 
«Ανισόπεδη διάβαση της οδού Δράμας - Αμφίπολης υπεράνω σιδη¬ 
ροδρομικής γραμμής Θεσ/νίκης - Αλεξανδρούπολης και εκατέρωθεν 
προσβάσεις» (αρ. απόφασης εγκρίσεως 798/12.3.87 της τ. 14ης 
ΠΥΔΕ) σαν βελτίωση της επαρχικής οδού Δράμας - Κουδουνίων 
- Μαυρολεύκης - όρια Ν. Δράμας. 

Ο ΝΟΜΑΡΧΗΣ ΔΡΑΜΑΣ 
’ Εχοντας υπόψη: 

1) Το Ν.Δ. 653 της 25-7/5.5.1977 «περί υποχρεώσεων των παρόδιων 
ιδιοκτητών για την διάνοιξη Εθνικών οδών, αντικαστάσεως της παρ. 3 του 
άρθρου 6 του Ν. 5269/1931 και ρυθμίσεως συναφών θεμάτων». 

2) Τις διατάξεις των παρ. 9 και 10 του άρθρου 62 του Ν. 947 της 
10/26.7.79 «Περί Οικιστικών περιοχών» με τις οποίες οι διατάξεις του 


προαναφερομένου Ν. 653/77 επεκτείνονται και στις περιπτώσεις νέων 
χαράξεων για την βελτίωση επαρχιακών, δημοτικών και κοινοτικών οδών. 

3) Την παρ. 4 του άρθρου 9 του Ν. 960/79. 

4) Το Π.Δ. 929 της 14/26.11.79 «περί εκτελέσεως του άρθρου 1 του 
Ν. 653/77 «περί υποχρεώσεως των παρόδιων ιδιοκτητών για την διάνοιξη 
οδών κ.λπ.». 

5) Το Ν. 1232/82 περί «Δημοσίας Διοικήσεως» και τις σχετικές 
αποφάσεις που εκδόθηκαν σε εκτέλεση αυτού. 

6) Το Β.Δ. 139/71 «περί αρμοδιότητας των Νομαρχών προς κή¬ 
ρυξη αναγκαστικών απαλλοτριώσεων». 

7) Το γεγονός ότι-η νέα χάραξη που προβλέπεται από το συνημ¬ 
μένο διάγραμμα αποτελεί βελτίωση για το τμήμα της επαρχικής 
οδού Δράμας - Κουδουνίων - Μαυρολεύκης - όρια Νομού Δράμας 
εφόσον θα γίνει το έργο: «Ανισόπεδη διάβαση οδού Δράμας - Αμφίπο¬ 
λης υπεράνω σιδηροδρομικής γραμμής θεα/νίκης - Αλεξ/πολης 
και εκατέρωθεν προσβάσεως» καί κατά συνέπεια είναι δυνατόν νσ 
εφαρμοσθούν οι διατάξεις του άρθρου 1 του Ν. 653/77 όπως συ¬ 
μπληρώθηκε και τροποποιήθηκε μεταγενέστερα από τις παρ. 9 και 
10 του άρθρου 2 του Ν. 947/79». 

8) Τη με αρ. πρωτ. 798/12.3.87 απόφαση της Δ/νσης Συγκ/κώ\ 

' Εργων της τ. 14ης ΠΤΔΕ που εγκρίνει την τροποποίηση της οριστικής 
μελέτης του ανωτέρω έργου, αποφασίζουμε: 

Καθορίζουμε τη νέα χάραξη για την υλοποίηση της τροποποιημένη! 
οριστικής μελέτης του έργου: «Ανισόπεδη διάβαση της οδού Δράμας 
Αμφίπολης υπεράνω της σιδηροδρομικής γραμμής Θεσ/νίκης - Αλεξ/ 
πόλης και εκατέρωθεν προσβάσεις πλησίον της γέφυρας του ΚΕΓΙ 
Δράμας, σύμφωνα με το συνημμένο διάγραμμα. 

Η παρούσα απόφαση με το διάγραμμα και τον κτηματολογικό πίνακι 
που τη συνοδεύει να δημοσιευθούν στην εφημερίδα της Κυβερνήσεως. 

Δράμα, 20 Μαρτίου 1987 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

Αριθ. ΧΟΠ/ΕΠΑ 17 4 ( 2 ) 

Καθορισμός ορίων, όρων και περιορισμών δόμησης του οικισμού Μέσα 
Βαθύ Δήμου Αστυπάλαιας και κατηγορία αυτού. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυτών 
κάι καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους αναφερομένους μελετητές κατά τις υποδείξεις 
των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής της ΕΣΥΕ. 

5. Την υπ’ αριθ. 16/9.4.87 γνωμοδότηση του Συμβουλίου ΧΟΠ του 
Νομού. 

6. Την υπ’ αριθ. 46/4.7.86 απόφαση του Δημοτικού Συμβουλίου, απο¬ 
φασίζουμε: 

1. Κατατάσσουμε τον οικισμό στην κατηγορία παραλιακός, ενδια¬ 
φέρων, φθίνων, διάσπαρτος, μικρός. 

2. Καθορίζουμε τα όρια οικισμού Μέσα Βαθύ Δήμου Αστυπάλαιας 
όπως αυτά φαίνονται στο συνοδευτικό της παρούσας τοπογραφικό σχε¬ 
διάγραμμά που αποτελούν αναπόσπαστο μέρος της απόφασης αυτής 
και συντάχθηκε βάσει στοιχείων χαρτών και επιτόκου ελέγχου. 

I. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. 181Δ/3.5.85. 

2. Εντός του συνεκτικού τμήματος καθορίζεται αρτιότητα 500 μ 2 . 

Εντός της περιοχής μέσα στα όρια και πέραν του συνεκτικού τμήματος 

οιρτιότητα 2.000 μ . 


3. Κατά παρέκκλιση εντός των ορίων των οικισμών θεωρούνται άρτια 
τα οικόπεδα με όποιο εμβαιδόν είχαν στις 3.5.1985 ημέρα δημοσίευσης 
του από 24.4.1985 Π. Δ/τος. 

Β. Ειδικοί όροι δόμησης: 

1) Επικάλυψη από πλάκα μπετόν χρώματος ώχρα. 2) Κύρια όψη 

και λοιπές από σοβά σε χρώμα λευκό. 3) Εξώστες ανοιχτοί ακάλυ¬ 
πτοι πέτρινοι στο ισόγειο χρώματος λευκού. Στον όροφο ξύλινοι με 
καφασωτά κιγκλιδώματα. 4) Απαγορεύεται ο συνεχής ανοιχτός 
εξώστης γύρω από το κτίριο. 5) Στηθαία εξωστών από πέτρα ή 
σοβά χρώματος λευκού. 6) Εξωτερικά ανοίγματα σε αναλογία 
15-20% με οριζόντια πρέκια από πέτρα ή ξύλο. 7) Κουφώματα 
καρφωτά ή ταμπλαδωτά χρώματος γαλάζιου πράσινου ή καφέ. 8) 
Περίφραξη από πέτρα ύψους 1 μ. με ξύλινο κιγκλίδωμα. 9) Όλες 
οι μελέτες ελέγχονται από την αρμόδια ΕΕΑΕ. 

Οι λοιπές ενδείξεις του συνημμένου δελτίου αρχιτεκτονικής αναγνώ¬ 
ρισης είναι δυνητικές για τον ιδιοκτήτη ή μελετητή. 

II. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολ/μίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων και 
η δημιουργία νέων κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.1985 Ά/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181Δ/3.5.1985). 

Η παρούσα απόφαση με το σχεδιάγραμμα οριοθέτησης του οικισμού 
που τη συνοδεύει να δημοσιευτεί στην Εφημερίδα της Κυβερνήσεως. 

Ρόδος, 10 Απριλίου 1987 
Ο Νομάρχης 
I. ΜΑΧΑΙΡΙΔΗΣ 

Αριθ. Τ.Π. ΟΙΚ. 1351 (4) 

Αναγνώριση παρόδου οδού Αρκαδίου, στην Πρέβεζα ως προϋφισταμέ- 
νης του 1923 και διατήρηση αυτής. 

Ο ΝΟΜΑΡΧΗΣ ΠΡΕΒΕΖΑΣ 
’ Εχοντας υπόψη: 

1) Τις διατάξεις της παραγράφου 4 του άρθρου 20 του από 
17.7.1923 Ν.Δ/τος «περί σχεδίων πόλεων, κωμών και συνοικι¬ 
σμών του Κράτους και οικοδομής αυτών». 

2) Το Ν. 3200/1955 «περί Διοικητικής αποκεντρώσεως» όπως τροπο¬ 
ποιήθηκε και συμπληρώθηκε μεταγενέστερα με το Ν.Δ. 532/1970. 

3) Το Π.Δ. 183 (ΦΕΚ 70 Α' /5.6.1986) «περί εγκρίσεως τροποποιή¬ 
σεων και καθορισμού όρων και περιορισμών δόμησης από τους Νομάρχες». 

4) Την από 18.11.1986 αίτηση των Αχιλλέα και Ελευθερίου Γεωρ- 
γάκου για την αναγνώριση παρόδου οδού Αρκαδίου σαν προϋφιστάμε- 
νης του 1923 και διατήρησης αυτής. 

5) Τα διαγράμματα και τους τίτλους κυριότητας που συνυποβλήθηκαν 
με την παραπάνω αίτηση και κυρίως τον 1369/2.4.1916 του Συμβο¬ 


λαιογράφου Πρεβέζης Εμμανουήλ Τζωρτζάκη εκ του οποίου προκύπτει 
η ύπαρξη της παρόδου κατά την σύνταξη του τίτλου αυτού. 

6) Το γεγονός ότι επί της παρόδου αυτής έχουν ανεγερθεί οικοδομές 
κατά το παρελθόν με σχετικές οικοδομικές άδειες. 

7) Τη σύμφωνη γνώμη του Συμβουλίου Χωροταξίας του Νομού, που 
διατυπώθηκε στο Πρακτικό του 1 ου/16.3.1987, θέμα 6ο, αποφασίζουμε: 

Αναγνωρίζουμε την πάροδο της οδού Αρκαδίου στην Πρέβεζα 
ως προϋφισταμένη του 1923 και διατηρητέα, όπως ειδικότερα 
φαίνεται στο από Νοέμβριο 1986 τοπογραφικό διάγραμμα του 
Πολ. Υπομηχανικού Αναστασίου Αναστασοπούλου, που φέρει θεώ¬ 
ρηση της Προϊσταμένης του Τ.Π. & Π.Ε. και τη σφραγίδα του 
Συμβουλίου Χωροταξίας του Νομού. 

Πρέβεζα, 9 Απριλίου 1987 

Ο Νομάρχης 
ΘΩΜΑΣ ΜΕΡΕΝΤΙΤΗΣ 

Αριθ. ΑΑ 1114 (5) 

Άρση αναδασώσεως εκτάσεως Ν. Ρεθύμνης. 

Η ΝΟΜΑΡΧΗΣ ΡΕΘΥΜΝΟΥ 
' Εχοντας υπόψη: 

1) Τις περί Διοικητικής αποκεντρώσεως διατάξεις. 

2) Τις διατάξεις του Ν. 998/79 «περί προστασίας των δασών και 
δασικών εν γένει εκτάσεων της Χώρας» και συγκεκριμένα του άρθρου 44 
παρ. 1 αυτού. 

3) Τις Δ/γές του Υπουργείου Γεωργίας: α) 160417/1180/8.7. 
1980, β) 182447/3049/24.9.1980, γ) 141823/24.2.1983. 

4) Τη 42435/2.10.1978 απόφασή μας (ΦΕΚ 595/13.11.78 τεύ¬ 
χος Δ') με την οποία κηρύχθηκε ως αναδασωτέα Δασική έκταση εμβα- 
δού δύο και ήμισυ χιλιάδων στρεμμάτων που βρίσκεται στη θέση «Πα- 
πούρα» περιφέρειας Δήμου Ρεθύμνου (παρ. 1 άρθρο 38 Ν. 998/79). 

5) Την 174906/4051/2.12.1983 απόφαση Υφυπουργού Γε¬ 
ωργίας με την οποία έγινε αποδεκτή η 35/5/19.10.1983 ομό¬ 
φωνη γνωμοδότηση του Σ.Ι.Δ. Πειραιά περί μη εξετάσεως του 
ιδιοκτησιακού καθεστώτος εκτάσεως 48.275 τ.μ. που αποτελεί 
τμήμα της εκτάσεως που κηρύχθηκε αναδασωτέα με την παρα¬ 
πάνω απόφασή μας γιατί η έκταση είναι αγροτική και δεν υπάγεται 
στις διατάξεις του Δασικού Κώδικα. 

6) Την 160826/2752/26.9.1984 απόφαση Υφυπουργού Γεωρ¬ 
γίας με την οποία έγινε αποδεκτή η 4/1/21.3.1984 γνωμοδότηση 
του Σ.Ι.Δ. Πειραιά και αναγνωρίσθηκε ότι η έκταση δασικού χαρακτήρα 
εμβαδού 140.750,41 τ.μ. που αποτελεί τμήμα της εκτάσεως των 
2.500 στρεμ. είναι κτήση ιδιωτική και σύμφωνα με τα στοιχεία του 
φακέλου ανήκει στην Ένωση Γεωργικών Συνεταιρισμών Ρεθύμνου. 

7) Το 662/20.2.1985 έγγραφο Δ/νσεως Δασών Ρεθύμνου με το 
οποίο χαρακτηρίσθηκε ως γεωργική έκταση 43248,50 τ.μ. που στις 
αεροφωτογραφίες έτους λήψεως 1940 φαινόταν καλλιεργημένη. 

8) Την 11/1985 απόφαση της Επιτροπής Επιλύσεως Δασικών Αμφι¬ 
σβητήσεων Ρεθύμνου με την οποία χαρακτηρίσθηκε ως γεωργική έκταση 
εμβαδού 22.941,40 τ.μ. που αποτελεί τμήμα της εκτάσεως που κηρύ¬ 
χθηκε αναδασωτέα με την 42435/2.10.1978 απόφασή μας. 

9) Το γεγονός ότι η παραπάνω απόφαση της Επιτροπής κατέστη τελεσί¬ 
δικη. 

10) Την 158/1978 γνωμοδότηση του Νομικού Συμβουλίου του 
Κράτους η οποία έγινε αποδεκτή από τον Υφυπουργό Γεωργίας με 


τη 208446/1845/27.10.1978 απόφασή του, σύμφωνα με την 
οποία είναι δυνατή η τροποποίηση ή ανάκληση της αποφάσεως με 
την οποία κηρύχθηκε αναδασωτέα μια έκταση (άρση αναδασώσεως) 
αν η απόφαση εκδόθηκε κατά πραγματική πλάνη του Νομάρχη 
στηριζομένη επί ανακριβών στοιχείων. 

11) Το 180552/3502/24.10.1985 έγγραφο αναπληρωτή 
Υπουργού Γεωργίας σύμφωνα με το οποίο είναι δυνατή η ανάκληση 
της νομαρχιακής απόφασης που κήρυξε την έκταση αναδασωτέα, στα 
πλαίσια της δυνατότητας ανάκλησης των παρανόμων διοικητικών 
πράξεων ως εκδοθείσα κατά πλάνη. 

12) Τον Α.Ν. 261/1968 (ΦΕΚ 12/1968 Τ.Α.) «περί χρόνου 
ανάκλησης παρανόμων Διοικητικών πράξεων». 

13) Την 191/1977 απόφαση του Συμβουλίου της Επικράτειας με 
την οποία γίνεται δεκτό ότι επιτρέπεται η ανάκληση διοικητικής πρά- 
ξεως για λόγους δημοσίου συμφέροντος όπως είναι οι αναγόμενοι στην 
προστασία των δασών και τις γενικές αρχές και μετά πάροδο μακρού 
ακόμα χρόνου, ως και τη δημιουργία οιασδήποτε καταστάσεως. 

14) Το άρθρο 1 Ν. 301/76 (ΦΕΚ 91/Α/76) όπως τροποποιήθηκε 
με το Ν. 1232/1982 (ΦΕΚ 22/Α/82) και Ν. 1288/82 (ΦΕΚ 
120/Α/82) με τον οποίο προβλέπεται ποιες διοικητικές πράξεις δημο¬ 
σιεύονται στην εφημερίδα της Κυβερνήσεως. 

15) το 344159/21.4.1986 έγγραφο του Γενικού Γραμματέα 
Υπουργείου Γεωργίας, σχετικά με τον τρόπο δημοσιεύσεως διοικητικών 
πράξεων στην Εφημερίδα της Κυβερνήσεως. 

16) Την 2847/26.6.1986 πρόταση Δ/νσεως Δασών Ρεθύμνου 
«περί τροποποιήσεως της 42435/2.10.1978 αποφάσεώς μας και 
άρσεως αναδασώσεως εκτάσεως, αποφασίζουμε: 

Αίρουμε την «αναδάσωση της εκτάσεως η οποία ορίζεται με τα 
στοιχεία ΑΒΓ ΔΕΖΗΘΙΚΛΜΝΞΟΠΑ, στο συνημμένο 
διάγραμμα που αποτελεί αναπόσπαστο μέρος αυτής της αποφάσεως 
γιατί η παραπιάνω έκταση χαρακτηρίσθηκε γεωργική. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 13 Απριλίου 1987 

Η Νομάρχης 
ΒΑΣΙΛΙΚΗ ΜΟΣΙΑΛΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΠΠΕ 648 (6) 

Άρση ασυμφωνίας μεταξύ εγκεκριμένου σχεδίου και του επί του εδά¬ 
φους εφαρμοσθέντος στο Ο.Τ. 45 της πόλεως Κομοτηνής. 

Ο ΝΟΜΑΡΧΗΣ ΡΟΔΟΠΗΣ 
’ Εχοντας υπόψη: 

1. Το υπ’ αρ. 3521/24.2.87 έγγραφο του Δήμου Κομοτηνής με το 
οποίο διαβιβάσθηκε φάκελος με τα απαιτοϋμενα δικαιολογητικά για την 
άρση ασυμφωνίας μεταξύ του εγκεκριμένου ρυμοτομικού σχεδίου και 
του εφαρμοσθέντος στο έδαφος στο Ο.Τ. 45 της πόλεως Κομοτηνής. 

2. Την υπ’ αρ. 287/86 γνωμοδότηση του Δ.Σ. Κομοτηνής. 

3. Την υπ’ αρ. 155/87 γνωμοδότηση του ΣΧΟΠ Ν. Ροδόπης. 

4. Τις διατάξεις του από 18.10.25 Δ/τος (ΦΕΚ 322Α/27.10.25) 
«περί τρόπου διορθώσεως ασυμφωνιών κ.λπ.». 


5. Το αρ. 2 παρ. 1γ του από 10.5.58 Δ/τος (ΦΕΚ 98/27.6.58) 
«περί καταργήσεως επιτροπών κ.λπ.», αποφασίζουμε: 

Αίρουμε την ασυμφωνία μεταξύ του εγκεκριμένου ρυμοτομικού σχε¬ 
δίου και του επί του εδάφους εφαρμοσθέντος στο ΟΤ 45 της πόλεως 
Κομοτηνής, όπως φαίνεται στο από 21.1.87 θεωρημένο από το Δή¬ 
μαρχο Κομοτηνής τοπογ, διάγραμμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 8 Απριλίου 1987 

Ο Νομάρχης 
ΖΗΣΗΣ ΜΠΕΚΟΣ 

